CELEX: E2011P0014(01)
Language: sk
Date: 2016-11-17 00:00:00
Title: Žaloba spoločnosti DB Schenker podaná 17. novembra 2016 proti Dozornému úradu EZVO (Vec E-14/11 TROVY)

9.3.2017   
            
            
               SK
            
            
               Úradný vestník Európskej únie
            
            
               C 73/20
            
         Žaloba spoločnosti DB Schenker podaná 17. novembra 2016 proti Dozornému úradu EZVO
   (Vec E-14/11 TROVY)
   (2017/C 73/10)
   Spoločnosti Schenker North AB, Schenker Privpak AB a Schenker Privpak AS (spoločne označované „spoločnosti DB Schenker“), ktoré zastupuje Jon Midthjell, Advokatfirmaet Midthjell AS, Grev Wedels plass 5, NO-0151 Oslo, Nórsko, podali 17. novembra 2016 na Súd EZVO žalobu proti Dozornému úradu EZVO.
   Žalobca žiada Súd EZVO, aby vydal toto rozhodnutie:
   
               1.
            
            
               Celková výška zvyšných nákladov, ktoré má Dozorný úrad EZVO uhradiť spoločnostiam Schenker North AB, Schenker Privpak AB a Schenker Privpak AS, sa stanovuje na 183 951 EUR.
            
         
               2.
            
            
               Táto suma zahŕňa úroky z omeškania odo dňa, keď sa tento príkaz doručí účastníkom konania až do dňa skutočnej úhrady. Uplatniteľná úroková sadzba sa vypočíta na základe sadzby, ktorú uplatňuje Európska centrálna banka na svoje hlavné operácie refinancovania, a ktorá je platná v prvý kalendárny deň mesiaca splatnosti pohľadávky, zvýšená o 3,5 percentuálneho bodu.
            
         Právna a skutková podstata veci a právny základ žaloby:
   
               —
            
            
               Žalobcovia, spoločne označovaní ako spoločnosti „DB Schenker“, podnikajú v oblasti pozemnej, námornej a železničnej dopravy v Nórsku, Švédsku a Dánsku. Spoločnosti DB Schenker vystupovali ako žalobca vo veci E-14/11 proti Dozornému úradu EZVO pred Súdnym dvorom EZVO.
            
         
               —
            
            
               V článku 70 ods. 1 rokovacieho poriadku Súdu EZVO sa stanovuje:
               
                  
                     „V prípade sporu týkajúceho sa nahraditeľných trov konania súd rozhoduje, na žiadosť dotknutej strany konania a po vypočutí pripomienok protistrany, prostredníctvom uznesenia.“
                  
               
            
         
               —
            
            
               V rozsudku vo veci E-14/11 Súd EZVO nariadil Dozornému úradu EZVO uhradiť trovy konania, ktoré vznikli žalobcovi.